**Bilag 1: Ændringer til Budgetposterne**

Hermed ønskede ændringer til de enkelte budgetposter, da budgettet ikke ændres overordnet set og der imellem de overordnede poster kun ændres med 10.000 kr. imellem udgifterne ”Andet” og ”Materialer”.

*Ændringer i ordlyden for enkelte linjer i budgettet*

**Arbejdspakke 1+2+3**

1. Posten ”Kopier og tryksager” ønskes ændret til at hedde ”Kopier, tryksager og faglitteratur”. Årsagen er at det er erfaret, at det under projektet er nødvendigt at købe en begrænset mængde fagligt materiale til at understøtte projektet.

**Arbejdspakke 2**

1. Posten ”Ekstern bistand” (til Dansk Landbrugsrådgivning) ændres til også at inkludere andre private landbrugskonsulenter. Årsagen er, at Dansk Landbrugsrådgivning ikke under altid har mulighed for at yde støtte og andre aktører derfor må involveres.

**Arbejdspakke 3**

1. Posten ” Leje af stande på dyrskuer/konferencer (plus materialer - A-skilte, Roll-ups, o.a.)” ændres til ”Leje af stande og deltagelse på dyrskuer, konferencer, møder og materialer i den forbindelse (A-skilte, roll-ups, foldere, mapper, kamera, gummihamre, søm, adgangskort, o.l.)” Årsagen er, at der ønskes en tekst der bedre dækker indholdet i denne budgetpost ved revision.
2. Posten ”Tryk og opstilling af informationsmaterialer” kommer til at dække andre informationsmaterialer end den specificerede informationsfolder i projektansøgningen. Årsagen er, at der bruges andre informationsmaterialer til interesserede lodsejere og kommuner end den specificerede.

*Ændringer i budgetposterne*

**Arbejdspakke 1:**

Arbejdspakken ønskes nedskrevet samlet med 69.000 kr., som derefter ønskes overført til andre arbejdspakker. Detaljerne i de enkelte budgetposter under AP1 kan se i det detaljerede budgetspecificeringsskema.

**Arbejdspakke 2:**

Ekstern bistand: Udgifter/timer afsat til Dansk Landbrugsrådgivning ønskes reduceret med 1.137.500 kr. og overført til henholdsvis Økologisk Landsforening med 1.017.380 kr. og Call-centret Dinsalgsvagt med 120.120 kr.

Årsagen er, at de fleste af de landbocentre som ØL samarbejder med ikke har mulighed for at støtte projektet med konsulenter i foråret 2015. Det skal ses i lyset af at de fleste planteavlskonsulenter og økologikonsulenter i hele landet i forårsperioden laver ”enkeltbetalingsansøgninger” for lodsejerne. Derudover er en af de økologikonsulenter der var indgået samarbejde med på Fyn, blevet syg af stress og kan heller ikke støtte projektet. Der er derfor behov for at ansætte nogle økologikonsulenter/omlægningskonsulenter i en periode for at dække behovet. Vi vil stadig bruge vores samarbejdspartnere i DLBR og andre private aktører. Timeprisen bliver ikke ændret.

Budgettet for Call-centret Dinsalgsvagt er på baggrund af behovet for at kontakte et større antal lodsejere end forventet. Baseret på eksisterende empiri, skal der 3.372 dialoger til og med 3,65 afklaringer pr. time (afklaring = ja tak til et møde, nej tak til et møde, forgæves prøvet at kontakte lodsejeren telefonisk minimum 4 dage). Det kræver totalt set et nødvendigt timeforbrug på 1.232,88 timer - hvilket kræver en udvidelse af budgettet med 308,95 timer. Med den nuværende hit rat ville vi kun kunne aftale 337 omlægningstjek. Tilbud på udvidelsen er vedlagt. Der er ikke vedlagt tilbud fra andet selskab, da Dinsalgsvagt allerede er i gang med opgaven og de har afgivet et meget rimeligt tilbud for resten af opgaven.

Kopier og tryksager: Posten ønskes hævet med 7.500 kr. til 22.500 kr. Det er erfaret under projektforløbet, at der har været en større efterspørgsel og større forbrug end forventet.

Porto: Porto ønskes nedsat med 16.000 kr. til 9.000 kr. Det vurderes der ikke er brug for det fulde beløb, da det har været muligt at spare og finde alternative løsninger. Pengene ønskes overført til andre poster.

Sædskiftehåndbog/Det økologiske gødningskatalog: Posten ønskes forøget med 7.500 kr. til 21.000 kr., da der har været en større efterspørgsel og brug end forventet.

**Arbejdspakke 3:**

Leje af stande på dyrskuer/konferencer, A-skilte, Roll-ups o.a.: Posten ønskes forøget med 45.000 kr. til 115.000 kr. Det er erfaret under projektforløbet, at der ved deltagelse på dyrskuer/konferencer er behov for diverse materialer, adgangskort o.l. (specifikation øverst i bilaget under ændringer i ordlyden af de enkelte budgetposter).

Tryk og opstilling af informationsmateriale: Posten ønskes forøget med 20.000 kr. til 48.000 kr. Der er et stort behov for informationsmaterialer omkring økologi.

Køb af bistand til hjemmeside: Posten ønskes nedskrevet med 15.000 kr. og brugt ved andre poster.

Kopier og tryksager: Posten ønskes hævet med 7.000 kr. til 19.000 kr. Det er erfaret under projektforløbet, at der har været en større efterspørgsel og større forbrug end forventet.

Annoncer: Posten ønskes hævet med 13.000 kr. til 27.000 kr. Der er et større behov end forventet, da pressemeddelelser i blandt andet lokale aviser og blade ved projektstart i hver enkelt kommune, de virker meget bedre end forventet. Derfor er behovet blevet større.

Økologisk Landsforening

Projektleder Mads S. Vinther

D. 12. februar 2015